文同
遣兴三首
恻恻抱伊郁，试此登嶕峣。
阴风吹繁云，黯黯蒙泰霄。
关河眇无际，节物何萧萧。
过雁安所之，惊哀翻泬寥。
幽怀漭如失，随此群草凋。
嗟予生胡为，迹玷明盛朝。
服职讵云补，赧然缀群寮。
感此四序迁，一昏复一朝。
寒霜入两鬓，渐积不肯消。
良辰乖所遇，慨叹心魂飘。
贱禀迂且介，于时信无庸。
欲适阂所之，此道当何从。
富贵谅非有，僻陋知可容。
岂不愧上恩，耗此釜与钟。
昨归得此州，满眼皆乱峰。
事物固琐碎，敢兹任顽慵。
报国只自明，惟神谍其胸。